Természetes poliszacharid, amely minden szövetben megtalálható. Az emberi testben többek között vízmegkötő, illetve az ízületekben és izmokban síkosító szerepet tölt be. Az emberi szervezetben lévő hialuronsav 56%-a a bőr kötőszöveteiben található, 35%- az izmokban és csontokban, a maradék 9% az ízületi folyadékban, vérben és nyirokban. A kor előrehaladtával a hialuronsav mennyisége csökken a szervezetben, ami a kötőszövet volumenének csökkenéséhez, és ezáltal a bőr tónusának romlásához és a ráncok elmélyüléséhez vezet. Anyagának konzisztenciája és szövetbarát jellege ad lehetőséget arra, hogy számtalan gyógyszerészeti különösen szemsebészeti és osteoarthritis-szel kapcsolatos termék része legyen. Különleges vízmegkötő képességének köszönhetően egyetlen molekulája 1000 vízmolekulát képes megtartani a kozmetikában igen hatékonyan használják ráncok feltöltésére, petyhüdt nyaki bőr megemelésére, dekoltázs feszesítésére, de még ajakfeltöltésre is. Hialuronsavat olyan szövetekből lehet nyerni, amelyek hialuron tartalma magas (pl. a kakas taréja), vagy bakteriális fermentációval lehet előállítani. Hidratáló, ránctalanító krémek gyakori komponense, de magas előállítási költsége miatt általában csak elenyésző mennyiségben.